smcproject/ml-wiki-sentences huggingface dataset:
ചെയ്തുപോയ തെറ്റുകൾക്കുള്ള ശിക്ഷ ശനിദോഷ കാലത്ത് അനുഭവിക്കേണ്ടി വരുമെന്നാണ് വിശ്വാസം.
ശനീശ്വരൻ ശിവ ഭക്തനാണ്.
നവഗ്രഹങ്ങളിൽ ആയുസ്സിന്റെ കാര്യത്തിൽ ആധിപത്യം ചെലുത്തുന്നത്‌ ശനിയാണ്‌.
മരണം, അപകടം, രോഗം, അപമാനം, കലഹം, കടം, സാമ്പത്തിക തകർച്ച, മാനസിക പ്രശ്നങ്ങൾ, ബന്ധുവിയോഗം  എന്നിവ ശനിദോഷ കാലയളവിൽ ഉണ്ടാകാമെന്ന് വിശ്വസിക്കപ്പെടുന്നു.
പാപഗ്രഹമായ ശനി കറുത്തു മെലിഞ്ഞ് നീണ്ട ശരീരവും വലിയ പല്ലും കഠിന സ്വഭാവവും പിംഗല വർണമുള്ള കുഴിഞ്ഞ കണ്ണുകളും ഒക്കെയുള്ള ഭീകരരൂപിയായിട്ടാണ് സങ്കൽപ്പിക്കുന്നത്
പുരാണങ്ങൾ പ്രകാരം ശനി സത്യത്തിനും ശ്രദ്ധയ്ക്കും വേണ്ടി നിലകൊള്ളുന്ന സൂര്യപുത്രനാണ്.
പിതാവായ സൂര്യദേവനോട്‌ ശനീശ്വരന്‌ പക പുലർത്തുന്നതായാണ് വിശ്വാസം.
കാരണം യമധർമ്മൻ ഛായാദേവിയോട് ധിക്കാരപൂർവ്വം പെരുമാറുന്നതു കണ്ടിട്ടും സൂര്യദേവൻ മൗനമവലംബിച്ചിരുന്നു.
അമ്മയ്ക്കും വേണ്ടി ദേവേന്ദ്രനോട് പോലും പോരാടുകയും എത് പരിതഃസ്ഥിതിയിലും അമ്മക്ക് ഒപ്പം നിലകൊള്ളുകയും സർവ്വ ദേവന്മാരെയും അസുരന്മാരെയും ത്രിമൂർത്തിമാരെ വരെ വെല്ലുവിളിക്കാനും പോന്നവനാണ് ശനീശ്വരൻ.
അതിനാലാണ് ജ്യോതിഷത്തിൽ സൂര്യനും ശനിയും ഭിന്നിച്ചു നിൽക്കുവാൻ ഇടവന്നത്‌ എന്ന് അനുമാനിക്കുന്നു.
ശനിയുടെ അഹങ്കാരം തീർക്കുന്നതിനുള്ള ശക്‌തി ശിവനും ശിവസന്തതികൾക്കും മാത്രമാണുള്ളത്‌.
അതിനാൽ ശനിമൂലമുള്ള ദുരിതങ്ങളിൽ നിന്നും രക്ഷക്കായി മഹാഗണപതി,  ധർമശാസ്താവ്, ഹനുമാൻ, ഭദ്രകാളി, മഹാദേവൻ അഥവാ ഭൈരവൻ എന്നിവരെ ശനിയാഴ്ചകളിൽ ആരാധിക്കാറുണ്ട്.
ഗണേശ ഭക്തരെ ശനി ബാധിക്കില്ലെന്നാണ് വിശ്വാസം.
തന്നെ ബാധിക്കാൻ ശ്രമിച്ച ശനിയെ നാളെ ആകട്ടെ എന്നും പറഞ്ഞു ഗണപതി ബുദ്ധിപൂർവം അകറ്റിയതായി കഥയുണ്ട്.
അതിനാൽ ശനിയാഴ്ച നടത്തുന്ന ഗണപതി ദർശനം ശനിദോഷ ഹരമെന്നു വിശ്വസിക്കപോടുന്നു.
ശനിയുടെ ഈശ്വരനായി ധർമശാസ്താവിനെ സങ്കൽപ്പിച്ചു വരുന്നു.
അതിനാൽ ശാസ്താ ക്ഷേത്രങ്ങളിൽ ശനിയാഴ്ച വിശേഷ ദിവസമാണ്.
തന്നെ ബാധിക്കാൻ ശ്രമിച്ച ശനിയുടെ അഹങ്കാരത്തെ ഭക്ത ഹനുമാൻ ശമിപ്പിച്ചതായും, ഒരിക്കൽ രാവണനാൽ ബന്ധിക്കപ്പെട്ട ശനിയെ ഹനുമാൻ മോചിപ്പിച്ചതായും രാമായണം പറയുന്നു.
അതിനാൽ ഹനുമദ്‌ ഭക്തരെ ശനിദോഷ ദുരിതങ്ങൾ ബാധിക്കില്ലെന്നു വാക്ക് കൊടുക്കുകയും ചെയ്തു.
ഇക്കാരണത്താലാണ് ആഞ്ജനേയ ‌ ക്ഷേത്രങ്ങളിൽ ശനിയാഴ്ച വിശേഷമായി കണക്കാക്കുന്നത്.
പരാശക്തി ഉപാസകർ ശനിയുടെ അധിപയായി ശ്രീ ഭദ്രകാളിയെ സങ്കല്പിക്കാറുണ്ട്.
ദശ മഹാവിദ്യകളിൽ ശനിയുടെ നിയന്ത്രണ ദൈവം കാളിയാണ്.
ഒരിക്കൽ തന്റെ ഭക്തരെ ദ്രോഹിച്ച ശനിയെ വധിക്കാൻ ഭദ്രകാളി പുറപ്പെട്ടതായും ത്രിമൂർത്തികൾ പ്രത്യക്ഷപ്പെട്ടു കാളിയെ അനുനയിപ്പിച്ചതായും ഐതീഹ്യമുണ്ട്.
അതിനാൽ ശനിയാഴ്ച നടത്തുന്ന ഭദ്രകാളി ദർശനം ശനിദോഷ ദുരിതങ്ങളിൽ നിന്നും ആശ്വാസമേകുമെന്ന് വിശ്വസിക്കപ്പെടുന്നു.
ശനിയുടെ മറ്റൊരു ഈശ്വരനായ കാലഭൈരവൻ കടുത്ത ശനിദോഷങ്ങളെ നിയന്ത്രിക്കുന്ന പ്രചണ്ഡമായ ശിവരൂപമാണ്.
കാശിയിലെ കാലഭൈരവ ദർശനം അതി വിശേഷമാണ്.
നക്ഷത്രങ്ങളിൽ പൂയം , അനിഴം , ഉത്രട്ടാതി എന്നിവയും പൂക്കളിൽ കരിങ്കൂവളവും രത്നങ്ങളിൽ നീല വൈഡൂര്യവും നവധാന്യങ്ങളിൽ എള്ളും തൈലങ്ങളിൽ നവഗ്രഹതൈലവും ശനീശ്വരൻ ഇഷ്‌ടപ്പെടുന്നു.
ശനിയാഴ്‌ച ദിവസങ്ങളിൽ ശനീശ്വരനെ പ്രത്യേകമായി പൂജിക്കുന്നതും ആരാധിക്കുന്നതും വളരെ നല്ലതാണ്‌.
ശനിഗ്രഹദോഷം അനുഭവിക്കുന്നവർ ശനിദോഷപരിഹാരമന്ത്രം ചൊല്ലുന്നതും, എള്ളുതിരി കത്തിക്കുന്നതും, ശനിയുടെ വാഹനമായ കാക്കക്ക് ഭക്ഷണം കൊടുക്കുന്നതുമെല്ലാം വളരെ നല്ലതാണ്‌.
ശനി ഗായത്രി മന്ത്രം
കാകദ്ധ്വജായ വിദ്‌മഹേ ഖഡ്‌ഗഹസ്‌തായ ധീമഹീ
തന്നോ മന്ദപ്രചോദയാത്‌ ശനി മന്ത്രം
ഓം ഐം ഹ്രീം ശ്രീം ശനൈശ്വരായ നമഃ ശനി പീഡാഹര സ്തോത്രം
സൂര്യപുത്രോ ദീർഘദേഹോ വിശാലാക്ഷ: ശിവപ്രിയ:
ദീർഘചാര പ്രസന്നാത്മ പീഡാം ഹരതു മേ ശനി: ശനി സ്തോത്രം
"നീലാഞ്ജനസമാഭാസം
രവിപുത്രം യമാഗ്രജം
ഛായാ മാർത്താണ്ഡ സംഭൂതം
തം നമാമി ശനൈശ്ചരം"
അസ്യശ്രീ ശനീശ്വര സ്‌തോത്ര മഹാമന്ത്രസ്യ കശ്യപ ഋഷി അനുഷ്‌ടുപ്‌ഛന്ദഃ ശനീശ്വരോ ദേവതാ.
ശനീശ്വര ശ്ലോകം
കോണസ്ഥേ പിംഗളോ
ബഭ്രുഃ കൃഷ്ണോ
രൌദ്രോ അന്തകായമഃ
സൌരിഃ ശനൈശ്ചരോ മന്ദഃ
പിപ്പലാദേന സംസ്തുതഃ ഏതാനി    ദശ   നാമാനി   പ്രാതരുത്ഥായ യ : പഠേത്  ശനൈശ്ചരകൃതാ  പീഡാ  ന  കദാചിത്  ഭവിഷ്യതി നവഗ്രഹഃ ഏഴ്
നവഗ്രഹങ്ങൾക്ക് ഭാരതീയ ജ്യോതിഷ വിശ്വാസികളും പല ഹൈന്ദവരും വളരെ പ്രാധാന്യം കല്പിക്കുന്നു.
പല അമ്പലങ്ങളിലും നവഗ്രഹങ്ങൾക്ക് പ്രധാനക്ഷേത്രങ്ങളും ഉപക്ഷേത്രങ്ങളും വഴിപാടുകളും ഉണ്ട്.
ആഴ്ച നാമങ്ങളിലാണ് ഏഴ് ഗ്രഹങ്ങൾ അറിയപ്പെടുന്നത്.
സൂര്യൻ (ഞായർ) ചന്ദ്രൻ (തിങ്കൾ) ചൊവ്വ (മംഗള) ബുധൻ വ്യാഴം (ഗുരു) ശുക്രൻ (വെള്ളി) ശനി
എന്നിവ ആഴ്ച നാമങ്ങളിലുള്ള ഏഴു ഗ്രഹങ്ങൾ കൂടാതെ രാഹു കേതു
എന്നീ രണ്ടും കൂടി ഉൾചേർന്നതാണ് നവഗ്രഹങ്ങൾ.
ഇതിൽ ഏഴാം സ്ഥാനത്തുള്ള ശനീശ്വരനേ അഥവാ ശനിയെ ഏറ്റവും ഭയപ്പെടുന്നതും, ആരാധിക്കപ്പെടുന്നതും.
എന്തു കൊണ്ടാണ് ഇത് എന്നത് പുരാണങ്ങളിലൂടെ തെളിയിക്കുന്നു.
യോഗശാസ്ത്ര പ്രകാരം നവഗ്രഹങ്ങൾ ഒൻപതും ചക്രങ്ങളിൽ സ്ഥിതി ചെയ്യുന്നു.
സൂര്യൻ മൂലാധാരത്തിലും, ചന്ദ്രൻ സ്വാദിസ്ഥാനത്തും ,ചൊവ്വ മണിപൂരത്തും ബുധൻ അനഹതയിലും വ്യാഴം വിശുദ്ധത്തിലും, ശുക്രൻ ഭൂമധ്യത്തിലും ആണ്.
എന്നാൽ ശനിയാകട്ടെ മനുഷ്യ ശരീരത്തിൽ ഏറ്റവും ഉയരഭാഗത്തുള്ള സഹസ്രാര ചക്രത്തിലുമാണ് കുടികൊള്ളുന്നത്.
രാഹുവും കേതുവും ജീവനാഡികളിലാണ് സ്ഥാനം പിടിച്ചിരിക്കുന്നത്.
ഇതെല്ലാം ഭാരതീയ വിശ്വാസത്തിന്റെ ഭാഗമാണ്.
വാസ്തവത്തിൽ യോഗാസനം പരിശീലിക്കുന്ന ഒരാൾ ഈ ഗ്രഹങ്ങളെ നമസ്ക്കരിക്കുകയാണ് ചെയ്യുന്നത്.
സൂര്യനമസ്ക്കാരം അതിനൊരു ഉദാഹരണമാണ്.
ഓരോ ഗ്രഹങ്ങളും ഓരോ ഗുണത്തെ പ്രദാനം ചെയ്യുന്നു,
അതിൽ ശനിയാണ് ദുഃഖകാരണങ്ങളായ രോഗം, മരണം, അപകടം എന്നിവക്ക് ഹേതു ആകുന്നത്.
ആത്മീയത കൈവരിക്കണമെങ്കിൽ ശനീശ്വരൻ അനുഗ്രഹിക്കണം എന്നാണ് ഹൈന്ദവ വിശ്വാസം.
അത് പോലെ സകല ദൈവാനുഗ്രഹങ്ങൾക്കും ശനീശ്വര ദയാദാക്ഷിണ്യം ഉണ്ടായാലേ സാധ്യമാകൂ.
സന്തോഷത്തിൽ ദൈവത്തെ മറക്കുന്നു സന്താപത്തിൽ ദൈവ പാദങ്ങളിൽ ശരണം പ്രാപിക്കുന്നു.
ഇതാണ് നമ്മുടെ അവസ്ഥ.
ദുഃഖം നമ്മുടെ കണ്ണ് തുറപ്പിക്കുന്നു.
'ജീവിതം ഒരു മായയാണെന്ന പരമാർത്ഥം നമുക്ക് മനസ്സിലാക്കുന്നത് കഷ്ടങ്ങളും നഷ്ടങ്ങളും സംഭവിക്കുമ്പോൾ മാത്രമാണ്: ഇത് സംഭവിക്കുന്നത് ശനീശ്വരനിലൂടെയാണ്.
ശിരസ്സിലുള്ള സഹസ്രരചക്രത്തിലിരുന്ന് കൊണ്ട് മനസ്സിനെ തപിപ്പിക്കുന്നത് ശനി ഭഗവാനാണ്.
വളരെ സാവധാനത്തിലും സ്ഥിരതയോടും കൂടി നീങ്ങുന്നത് ഒരു ഗ്രഹമാണ് ശനി.
അതു കൊണ്ട് ശനിയാഴ്ചക്ക് സ്ഥിരവാരമെന്നും ഒരു പേരുണ്ട്.
ശനിയാഴ്ച ആരംഭിക്കുന്ന ഏതു സംരംഭവും അതുകൊണ്ട് വിജയിക്കുമെന്നതിൽ സംശയമില്ല.
ശനിദോഷനിവാരണം
ജ്യോതിഷ വിശ്വാസപ്രകാരം മനുഷ്യ ജീവിതത്തിലെ ഏറ്റവും ദുരിതപൂർണ്ണവും ദുഃഖം നിറഞ്ഞതും ആപൽക്കരവുമായ സമയമാണ് ശനിദോഷ കാലഘട്ടം എന്നറിയപ്പെടുന്നത്.
ഒരു മനുഷ്യായുസ്സിന്റെ പകുതിയിലധികവും പാപഗ്രഹമായ ശനിയുടെ പിടിയിലാണ്.
ശനി അനിഷ്ട സ്ഥാനത്താണെങ്കില് സർവ്വകാര്യ പരാജയവും കടവും നാശവുമാണ് ഫലം.
ഏഴരശനി , കണ്ടകശനി , ശനിദശ മറ്റ് ദശാസന്ധികളിലെ അപഹാരം തുടങ്ങിയ കാലയളവിൽ ദോഷങ്ങൾക്കിടവരുന്നു.
അപമാനം, അപകടം, രോഗം, സാമ്പത്തിക തകർച്ച, തൊഴിൽ നഷ്ടം, ഭയം, ദാരിദ്ര്യം, കലഹം, അകാല മരണം, ബന്ധുജന വിയോഗം എന്നിവ ഇതിന്റെ ഫലമായി ഉണ്ടാകുമെന്ന് വിശ്വസിക്കപ്പെടുന്നു.
മുജ്ജന്മത്തിലെ ജീവിതത്തെ ആശ്രയിച്ചായിരിക്കും ശനി ദശയിലുണ്ടാകുന്ന അനുഭവങ്ങള് എന്നാണ് പറയാറുള്ളത്.
നല്ല പ്രവര്ത്തികളും ഭഗവദ്‌ ഭജനവും ചെയ്യുക വഴി മഹാവിഷ്ണുവിന്റെ  അല്ലെങ്കിൽ വ്യാഴത്തിന്റെ ആനുകൂല്യമോ ദൃഷ്ടിയോ പോലുള്ള ദൈവാധീനം ഉണ്ടാവുകയോ ചെയ്താല് ശനി ദശയുടെ കാഠിന്യം കുറയ്ക്കാന് കഴിയുമെന്നാണ് വിശ്വാസം.
പൊതുവേ എല്ലാവര്ക്കും ഭയമുള്ള ദശയാണ് ശനി.
ശനിയില് ജന്മത്തില് ശനി അതികഠിനം തന്നെയാണ്.
ശനിയിൽ നിന്നും രക്ഷ നൽകാൻ ശിവനും ശിവ സന്തതികൾക്കും മാത്രമാണ് സാധിക്കുക എന്നാണ് ജ്യോതിഷ വിശ്വാസം.
അതിനാൽ ഈ ദുരിതത്തെ ഇല്ലായ്മ ചെയ്യുന്നതിന് ശബരിമല ദര്ശനം വിശേഷമാണെന്ന് ജ്യോതിഷികള് ഉപദേശിക്കാറുണ്ട്.
അതികഠിനമായ ശനിയെ ഇല്ലാതാക്കുവാന് വൃദ്ധജനങ്ങളെ സഹായിക്കൽ, പ്രായമായ മാതാപിതാക്കളെ സേവിക്കൽ, ശനിയാഴ്ച
അയ്യപ്പ ക്ഷേത്രത്തില് നീരാജനം തെളിയിക്കല്, ഹനുമാന് വെറ്റിലമാല, ശനിയാഴ്ച ഭദ്രകാളീ ഭജനം എന്നിവ വിശേഷമാണ്.
ശനിയാഴ്ച ദിനത്തില് ഉപവാസം അനുഷ്ഠിച്ചു ക്ഷേത്രദര്ശനം നടത്തി വൃദ്ധർക്കും, കാക്കക്കും ഭക്ഷണവും നല്കി 12 ആഴ്ചവ്രതം അനുഷ്ഠിച്ചാല് ശനിദോഷത്തിന് കുറവുണ്ടാവും.
കലിയുഗ വരദനാണ് ശ്രീ ധർമ്മശാസ്താവ്.
ജ്യോതിഷപ്രകാരം ശനിയുടെ അധിപനാണ് ശാസ്താവ്.
ശാസ്താ, ഹനുമദ്‌  ക്ഷേത്രങ്ങളിൽ വിശേഷ ദിവസവും ശനിയാഴ്ച തന്നെ.
ശനീശ്വരൻ ശിവൻ ശാസ്താവ് ഗണപതി ഭദ്രകാളി ഹനുമാൻ കാലഭൈരവൻ
എന്നിവരെ പൂജിച്ചാരാധിച്ച് തൃപ്തിപ്പെടുത്തിയാൽ ശനിദോഷ മെല്ലാമകലുകയും സൗഖ്യം വന്നുചേരുകയും ചെയ്യും.
കരിക്കഭിഷേകം, ദുരിതശാന്തിയ്ക്കും ആരോഗ്യ വർദ്ധനവിനും ഉത്തമമാണ്.
വ്രതദിനങ്ങളില് നെയ്യഭിഷേകം നടത്തിയാൽ പാപശാന്തിയ്ക്ക് ഉത്തമമാണ്.
ഭസ്മാഭിഷേകം ചെയ്യുന്നത് വിദ്യാവിജയത്തിനും വിഘ്ന നിവാരണത്തിനും ത്വക്ക് രോഗശാന്തിയ്ക്കും നന്ന്.
എള്ളു പായസം അയ്യപ്പസ്വാമിയുടെ ഉത്തമ നിവേദ്യമാണ്.
അഭീഷ്ട സിദ്ധി പാപശാന്തി എന്നിവയ്ക്കെല്ലാം അത് ഉത്തമം തന്നെയാണ്.
എള്ളുതിരി കത്തിയ്ക്കലും, നീലശംഖു പുഷ്പാര്ച്ചനയും ശനിദോഷനിവാരണത്തിന് വിശേഷമാണ്.
ഗ്രഹനിലയിൽ ശനി അനിഷ്ട സ്ഥാനങ്ങളിൽ ഉള്ളവരും കണ്ടകശനി , ഏഴരശനി മുതലായ ചാരവശാലുള്ള ദോഷങ്ങൾ അനുഭവിക്കുന്നവര്ക്കും ശനിദോഷ ശാന്തി പൂജ നടത്തുന്നത് കൂടുതല് പ്രയോജനം ചെയ്യും.
ശനിയാഴ്ചകളിലോ പക്കപിറന്നാൾ തോറുമോയാണ് ശനീശ്വര ശാന്തി പൂജ നടത്തേണ്ടത്.
ശാസ്താവിനു നീരാന്ജനവും എള്ള് പായസവും അതുപോലെ ശനി ഭഗവാന് ശനീശ്വരപൂജയുമാണ് ഇത്തരക്കാർ നടത്തേണ്ടത്.
ശനീശ്വര മന്ത്രം ജപിക്കുന്നതും ശനിയാഴ്ച വ്രതം നോല്ക്കുകയും ഉത്തമമാണ്.
പരമശിവൻ കാളകുടം ഭക്ഷിച്ചത് ഒരു ശനിയാഴ്ചയാണ്.
അദ്ദേഹം ആനന്ദതാന്ധവമാടിയ ത്രയോദശിയും ചേർന്ന് വരുന്ന പുണ്യദിനമാണ് മഹാപ്രദോഷം.
ശനിയാഴ്ചകളിൽ വരുന്ന മഹാപ്രദോഷ ദിനത്തിൽ ശിവക്ഷേത്ര ദർശനം നടത്തി വണങ്ങിയാൽ സർവ ആപത്തുകളും അകലുമെന്നാണ് വിശ്വാസം.
ഈശ്വരനും ഭഗവതിയും ചേർന്ന് അർദ്ധനാരീശ്വരരായിട്ടുള്ളതിനാൽ വേർപിരിഞ്ഞ ദമ്പതികൾ ഇണങ്ങിച്ചേരുമെന്നും, വിവാഹതടസ്സങ്ങൾ നീങ്ങുമെന്നും ഐശ്വര്യം ഉണ്ടാകുമെന്നും  ആണ് വിശ്വാസം.
ഇതും കാണുക സൂര്യദേവൻ ഛായാദേവി അവലംബം
ശന്തനഗൗഡർ മോഹൻ മല്ലികാർജുൻ ഗൗഡ ഇംഗ്ലീഷ് വിലാസം https://ml.wikipedia.org/wiki/Santhana_gowder_mohan_mallikarjuna_gowder
സുപ്രീം കോടതി മുൻ ജസ്റ്റിസും കേരള ഹൈക്കോടതി മുൻ ചീഫ് ജസ്റ്റിസുമായിരുന്നു ജസ്‌റ്റിസ് ശന്തനഗൗഡർ മോഹൻ മല്ലികാർജുനഗൗഡ (Justice Mohan M. Shantanagoudar) .
1958-ൽ കർണാടകയിലെ ഹാവേരി ജില്ലയിൽ ശന്തനഗൗഡരുടെ മകനായി ജനിച്ചു.
1980-ൽ നിയമബിരുദം നേടി.
2003ൽ കർണാടക ഹൈക്കോടതിയിൽ അഡിഷണൽ ജഡ്‌ജിയായി.
2004-ൽ സ്ഥിരം ജഡ്‌ജിയായി.
2016 സെപ്റ്റംബർ 22 ന് കേരള ഹൈക്കോടതി  ചീഫ് ജസ്‌റ്റിസായി സത്യപ്രതിജ്ഞ ചെയ്തു.
2017 ഫെബ്രുവരി 17-ന് സുപ്രീം കോടതി ജഡ്ജിയായി സത്യപ്രതിജ്ഞ ചെയ്ത അദ്ദേഹം, പദവിയിൽ തുടരവേ 2021 ഏപ്രിൽ 25-ന് പുലർച്ചെ മൂന്നുമണിയോടെ ഗുരുഗ്രാമിലെ മേദാന്ത ആശുപത്രിയിൽ വച്ച് അന്തരിച്ചു.
63 വയസ്സായിരുന്നു അദ്ദേഹത്തിന്.
NewsId=TkNSUDAxMTgzNzU= xP=Q1lC xDT=MjAxNi0wOS0yMiAxMDozMzowMA== xD=MQ== cID=MQ==
ശനിശിംഗനാപൂർ ഇംഗ്ലീഷ് വിലാസം https://ml.wikipedia.org/wiki/Shani_Shinganapur
19°24′00″N 74°49′00″E ﻿ / ﻿ 19.4000°N 74.8167°E ﻿ / 19.4000; 74.8167 ഇന്ത്യയിൽ മഹാരാഷ്ട്രയിലെ ഒരു ഗ്രാമമാണ് ശനിശിംഗനാപൂർ അഥവാ സോനൈ .
ശനീശ്വരക്ഷേത്രത്താൽ പ്രശസ്തമായ ഗ്രാമമാണിത്.
മഹാരാഷ്ട്രയിലെ അഹമ്മദ്നഗർ ജില്ലയിൽ നെവാസ താലൂക്കിലാണ് ഈ ഗ്രാമം സ്ഥിതി ചെയ്യുന്നത്.
അഹമ്മദ്നഗർ നഗരത്തിൽ നിന്നും 35 കിലോമീറ്ററാണ് ഗ്രാമത്തിലേക്കുള്ള ദൂരം.
ഈ ഗ്രാമത്തിലെ വീടുകൾക്ക് വാതിലുകളില്ല എന്നതാണ് ഏറ്റവും വലിയ പ്രത്യേകത .
കള്ളൻമാരിൽ നിന്ന് ശനീശ്വരൻ സംരക്ഷിക്കും എന്നതാണ് ഗ്രാമവാസികളുടെ ഈ വിശ്വാസത്തിനു കാരണം.
ഇവിടെ സ്ഥാപിച്ചിരിക്കുന്ന യൂക്കോ ബാങ്കിന്റെ (UCO Bank) ശാഖയ്ക്ക് പ്രധാനവാതിൽ പൂട്ടില്ലാതെയാണ് നിർമ്മിച്ചിരിക്കുന്നത് .
അവലംബം പുറത്തേക്കുള്ള കണ്ണിക...
ശനിശിംഗനാപൂർ യൂട്യൂബിൽ
ശനിശിംഗനാപൂർ ശനീശ്വരക്ഷേത്രം ഇംഗ്ലീഷ് വിലാസം https://ml.wikipedia.org/wiki/Shani_Shingnapur_Temple ശനിരൂപം
ഇന്ത്യയിൽ മഹാരാഷ്ട്രയിലെ ശനിശിംഗനാപൂർ എന്ന ഗ്രാമത്തിലെ അതിപ്രസിദ്ധമായ ക്ഷേത്രമാണ് ശനീശ്വരക്ഷേത്രം .
ശനിദോഷങ്ങളെ അകറ്റാനുള്ള പൂജകൾക്ക് ഇന്ത്യയിൽ പ്രസിദ്ധമാണ് ഈ ക്ഷേത്രം.
5 അടിയോളം ഉയരമുള്ള ഒരു കറുത്ത കല്ലാണ് ശനീശ്വര പ്രതിഷ്ഠ .
ഇതിന് മേൽക്കൂരയോ ചുറ്റുമതിലുകളോ ഇല്ല.
ഭക്തർ കൊണ്ടു വരുന്ന എണ്ണ ഈ കല്ലിൽ അഭിഷേകം നടത്തുന്നതാണ് ക്ഷേത്രത്തിലെ പ്രധാന വഴിപാട്.
ഈ ശനീശ്വര പ്രതിഷ്ഠയുടെ സമീപം ഒരു ശൂലവും തൊട്ടപ്പുറത്ത് ഒരു നന്ദിയുടെ വിഗ്രഹവും സ്ഥാപിച്ചിട്ടുണ്ട്.
ക്ഷേത്രത്തിനു മുൻവശത്തായി ശിവന്റെയും ഹനുമാന്റെയും രൂപങ്ങളും സ്ഥിതി ചെയ്യുന്നു.
ശനിയാഴ്ചകളിലെ അമാവാസി നാളുകളിലാണ് ഇവിടെ ഏറ്റവും തിരക്ക് അനുഭവപ്പെടുക.
ക്ഷേത്ര ഐതിഹ്യങ്ങളിൽ പറയുന്നത് ഒരു വൻ പ്രളയത്തിന്റെ ശേഷിപ്പുകളിൽ നിന്നുമാണ് കൃഷ്ണശില ലഭിച്ചതെന്നാണ്.
ഈ പ്രളയത്തിൽ വൻനാശനഷ്ടങ്ങൾ സംഭവിച്ചിരുന്നു.
ഈ ലഭിച്ച ശിലയെ ഗ്രാമീണർ ഒരു കമ്പ് കൊണ്ടു പോറിയപ്പോൾ കല്ലിൽ നിന്നും ചോര പൊടിയുകയും അതവരെ അത്ഭുതപ്പെടുത്തുകയും ചെയ്തു.
ഗ്രാമീണരുടെ സ്വപ്നത്തിൽ ശനീശ്വരനെ കാണുകയും അങ്ങനെ ഇപ്പോൾ കാണപ്പെടുന്ന മേൽക്കൂരയില്ലാത്ത ഈ ക്ഷേത്രം പണിയുവാനുള്ള നിർദ്ദേശം ഗ്രാമീണർക്ക് ലഭിച്ചു.
അവലംബം പുറത്തേക്കുള്ള കണ്ണികൾ ശനിശിംഗനാപൂർ ശനീശ്വരക്ഷേത്ര വിലാസം Archived 2011-04-06 at the Wayback Machine .
ശന്തനൂ താമുലി ഇംഗ്ലീഷ് വിലാസം https://ml.wikipedia.org/wiki/Santanu_Tamuli
കേന്ദ്ര സാഹിത്യ അക്കാദമിയുടെ 2011 ലെ സമഗ്രസംഭാവനാ പുരസ്‌കാരം നേടിയ അസമീസ് എഴുത്തുകാരനാണ് ശന്തനൂ താമുലി .
ഇരുപത്തിയൊൻതു വർഷമായി മൗ ചക്ക് എന്ന കുട്ടികളുടെ മാസികയുടെയും ശാസ്ത്ര മാസികയായ നാതുൻ അഭിസ്‌കാറിന്റെയും എഡിറ്ററാണ്.
ഇരുപത്തഞ്ചോളം ബാല സാഹിത്യ കൃതികൾ രചിച്ചിട്ടുണ്ട്.
ആസ്സാം ജോർഹാട്ട്, പുലിബോർ സ്വദേശിയാണ് ശന്തനൂതാമൂലി.
ഗോഹാട്ടി സർവ്വകലാശാലയിൽ നിന്നും ബിരുദാനാന്തര ബിരുദവും പി.എച്ച്.ഡിയും നേടി.
പത്തൊൻപതാം വയസ്സിൽ പ്രസിദ്ധീകരിച്ച മണി ബനി ഏകോൻ ഫൂലോനി എന്ന കൃതിക്കും  1974 ൽ ഇലക്ട്രോണിക് നമോർ ലോറാ തൂ എന്ന കൃതിക്കും  ദേശീയ പുരസ്കാരം ലഭിച്ചു.
വടക്കു കിഴക്കൻ ശാസ്ത്ര സാങ്കേതിക ഇൻസ്റ്റിറ്റ്യൂട്ടിലെ മുഖ്യ പി.ആർ. ഒ യാണ്.
കൃതികൾ മണി ബനി ഏകോൻ ഫൂലോനി നമോർ ലോറാ തൂ ഗ്രഹ യൗദ്ധ ഹൊയ്തി തൊയ്തി മായാ മൃഗ ജനനേ പുരസ്കാരം Madhab Kandali Award 2010 Punya Bora Memorial Award അവലംബം ↑ ↑ അധിക വായനയ്ക്ക് പുറം കണ്ണികൾ
ശന്തനു ഇംഗ്ലീഷ് വിലാസം https://ml.wikipedia.org/wiki/Shantanu മുക്കുവയായ സത്യവതിയെ പ്രണയിക്കുന്ന ശന്തനു.
ഒരു രവിവർമ്മ ചിത്രം.
മഹാഭാരതത്തിലെ ഒരു കഥാപാത്രമായ ശന്തനു മഹാരാജാവ് ( സംസ്കൃതം : शंतनु ) ഹസ്തിനപുരത്തിലെ കുരുവംശ രാജാവായിരുന്നു.
പാണ്ഡവരുടെയും കൌരവരുടെയും പിതാമഹനായിരുന്നു ഇദ്ദേഹം.
ഋഗ്വേദത്തിൽ (X.98.11) ഇദ്ദേഹത്തെക്കുറിച്ച് പരാമർശമുണ്ട് .
ഹസ്തിനപുരരാജാവായിരുന്ന പ്രതീപരാജാവിന്റെ രണ്ടാമത്തെ  പുത്രനായിരുന്നു ശന്തനു.
മൂത്ത സഹോദരനായ ദേവാപി കുഷ്ഠരോഗബാധിതനായതിനെത്തുടർന്ന് രാജപദവി ഉപേക്ഷിച്ച് സന്യാസം സ്വീകരിച്ചു.
ഇളയ സഹോദരനായ  ബാഹ്ലികൻ പഴയ ആര്യസാമ്രാജ്യം കീഴടക്കാൻ ജീവിതം ഉഴിഞ്ഞുവെക്കുകയും ചെയ്തു.
ഇതിനെത്തുടർന്നാണ് ശന്തനുവിന് രാജപദവി ലഭിച്ചത്.
ഗംഗയുമൊത്ത്
ശന്തനുവിന്റെ ആദ്യഭാര്യ ഗംഗാദേവിയായിരുന്നു .
ഒരിക്കൽ സവാരിക്കിറങ്ങിയ ശന്തനു ഗംഗാനദിയുടെ തീരത്ത് നിൽക്കുന്ന സുന്ദരിയായ യുവതിയെക്കണ്ട് പ്രണയതരളിതനാകുകയും അവരോട് വിവാഹാഭ്യർത്ഥന നടത്തുകയും ചെയ്തു.
ഒരവസരത്തിലും തന്റെ ചെയ്തികളെക്കുറിച്ച് യാതൊരു  ചോദ്യങ്ങളുമുന്നയിക്കില്ലെന്ന് ഉറപ്പു നല്കുകയാണെങ്കിൽ ശന്തനുവിനെ വിവാഹം കഴിക്കാമെന്ന് ഗംഗാദേവി അറിയിച്ചു.
അപ്രകാരം സമ്മതിച്ച ശന്തനു ഗംഗാദേവിയെ വിവാഹം ചെയ്യുകയും ഏറെ താമസിയാതെ അവർക്ക് ഒരു കുട്ടി പിറക്കുകയും ചെയ്തു.
എന്നാൽ പിറന്നയുടൻതന്നെ ഗംഗാദേവി കുട്ടിയെ നദിയിൽ മുക്കി കൊന്നുകളഞ്ഞു.
ഗംഗാദേവിയുടെ ചെയ്തികളെക്കുറിച്ച് ചോദിക്കില്ലെന്ന് ഉറപ്പുനല്കിയതിനാൽ എന്തുകൊണ്ടാണ് അവർ അങ്ങനെ ചെയ്തതെന്ന ചോദിക്കാനും ശന്തനുവിന് സാധിച്ചില്ല.
ഓരോ കുട്ടി പിറക്കുമ്പോഴും ഗംഗ അവരെയെല്ലം നദിയിൽ മുക്കുക പതിവായി.
അങ്ങനെ എട്ടാമത്തെ പുത്രന് ജന്മം നല്കിയപ്പോൾ അവനെയും ഗംഗാദേവി നദിയിൽ  മുക്കാൻ തുനിഞ്ഞു.
അക്ഷമനായ ശന്തനു ഗംഗാദേവിയെ തടഞ്ഞ് എന്തുകൊണ്ടാണ് കുട്ടികളെ നദിയിൽ മുക്കിക്കൊല്ലുന്നതെന്ന് ആരാഞ്ഞു.
ശപഥം തെറ്റിച്ച മഹാരാജാവിന് എട്ടാമത്തെ പുത്രനെ നല്കി ഗംഗ പോകുകയും  ചെയ്തതു.
ഈ പുത്രൻ പിന്നീട് ദേവവ്രതൻ എന്ന പേരിൽ വളരുകയും ഭീഷ്മർ എന്ന പേരിൽ പ്രസിദ്ധനാകുകയും ചെയ്തു.
സത്യവതിയോടൊത്ത്
ഗംഗാദേവി ഉപേക്ഷിച്ചുപോയ ശേഷം ശന്തനു മകൻ ദേവവ്രതനെ വളർത്തി യുവരാജാവാക്കി.
ഇക്കാലഘട്ടത്തിലാണ് മുക്കുവയായ സുന്ദരിപ്പൺകുട്ടി സത്യവതിയെ കണ്ടുമുട്ടുന്നത്.
പ്രഥമദൃഷ്ടിയിൽത്തന്നെ അവളുമായി പ്രണയത്തിലായ ശന്തനു സത്യവതിയുടെ പിതാവായ ദാസരാജനോട് മകളെ  തനിക്ക് വിവാഹം കഴിച്ചുതരാൻ അഭ്യർത്ഥിച്ചു.
എന്നാൽ സത്യവതിയിൽ ശന്തനുവിന് പിറക്കുന്ന മകനെ അടുത്ത രാജാവാക്കുകയാണെങ്കിൽ മാത്രമേ മകളെ അദ്ദേഹത്തിന് വിവാഹം കഴിച്ചുകൊടുക്കുകയുള്ളൂവെന്ന് ദാസരാജൻ വ്യക്തമാക്കി.
തന്റെ അനന്തരാവകാശിയായി മകൻ ദേവവ്രതനെ തീരുമാനിച്ചുകഴിഞ്ഞ ശന്തനുവിന് ഇത് അനുവദിക്കാൻ സാധിക്കുമായിരുന്നില്ല.
നിരാശയോടെ കൊട്ടാരത്തിലേക്ക് തിരിച്ചുപോയ ശന്തനു അതീവഖിന്നനായി കുറേക്കാലം കഴിച്ചുകൂട്ടി.
ശന്തനുവിന്റെ മ്ലാനത ശ്രദ്ധയിൽപ്പെട്ടപ്പോൾ ദേവവ്രതൻ അതിന്റെ കാരണമന്വേഷിച്ചു.
പിതാവിന്റെ ആഗ്രഹസാക്ഷാത്കാരത്തിനായി ദേവവ്രതൻ സത്യവതിയുടെ പിതാവായ ദാസരാജനെ കാണുകയും താൻ തന്റെ പിന്തുടർച്ചാവകാശം ത്യജിക്കുകയാണെന്നും അറിയിച്ചു.
തന്റെ പിതാവിന് സത്യവതിയിൽ പിറക്കുന്ന പുത്രന്മാരായിരിക്കും തന്റെ രാജ്യത്തിന്റെ  അടുത്ത അവകാശികാളെന്ന് അദ്ദേഹം പ്രഖ്യാപിച്ചു.
എന്നാൽ ദേവവ്രതന്റെ പുത്രന്മാർ ഈ ശപഥം തെറ്റിക്കാൻ സാധ്യതയില്ലേയെന്ന് ദാസരാജൻ ശങ്ക ഉന്നയിച്ചപ്പോൾ  താൻ   നിത്യബ്രഹ്മചാരിയായി തുടരുമെന്ന ഭീഷ്മപപ്രതിജ്ഞ ദേവവ്രതൻ എടുത്തു.
ഇതിനെത്തുടർന്നാണ് ഇദ്ദേഹം ഭീഷ്മർ എന്നറിയപ്പെടാൻ  തുടങ്ങിയത്.
തുടർന്ന് ശന്തനുവും സത്യവതിയും  വിവാഹിതരായി.
ഇവർക്ക്  ജനിച്ച പുത്രന്മാരാണ് ചിത്രാംഗദനും വിചിത്രവീര്യനും .
ഈ പുത്രന്മാരുടെ ചെറുപ്രായത്തിൽത്തന്നെ ശന്തനു അന്തരിച്ചു.
അതിനുശേഷം ഭീഷ്മരുടെ സഹായത്തോടെ സത്യവതി രാജ്യം ഭരിക്കുകയും മക്കൾക്ക് പ്രായപൂർത്തിയായപ്പോൾ രാജഭാരം അവർക്ക് കൈമാറുകയും ചെയ്തു.
അവലംബം ↑ Misra, V.S. (2007).
Ancient Indian Dynasties , Mumbai: Bharatiya Vidya Bhavan, ISBN 81-7276-413-8 , p.84
ശബരി ഇംഗ്ലീഷ് വിലാസം https://ml.wikipedia.org/wiki/Shabari
ഹിന്ദുപുരാണം രാമായണത്തിലെ പ്രായമായ സ്ത്രീ സന്യാസിനിയായ ഒരു കഥാപാത്രമാണ് ശബരി (Sanskrit: शबरी).
തികഞ്ഞ ഭക്തിയിൽ രാമന്റെ ദർശനം സാധ്യമാകുമ്പോൾ അനുഗ്രഹം കിട്ടുന്ന ഒരു സ്ത്രീയായി അവരെ വർണിച്ചിരിക്കുന്നു.
വനവാസക്കാലത്ത് സീതയെ അന്വേഷിച്ചു ലങ്കയിലേക്കു പോകുമ്പോൾ ശ്രീരാമൻ ലക്ഷ്മണനോടൊത്ത് ശബരിയുടെ ആശ്രമത്തിലെത്തി.
ഉത്തമ ഭക്തയായ ശബരി സ്വയം രുചിച്ചുനോക്കി ഏറ്റവും മധുരമുള്ള പഴങ്ങൾ മാത്രം ശ്രീ രാമചന്ദ്രനു നൽകി.
ശബരിയുടെ ഭക്തിയിൽ സന്തുഷ്ടനായ ശ്രീരാമൻ, ശബരിയുടെ ആശ്രമം ഇരിക്കുന്ന സ്ഥലം ശബരിമല എന്ന പേരിൽ അറിയപ്പെടുമെന്നും ലോകാവസാനംവരെ ശബരിയുടെ കഥ നിലനിൽക്കുമെന്നും അനുഗ്രഹിച്ചു എന്നാണ് ഐതിഹ്യം .
കഥ The Shabari episode, from an early-20th-century print
ആദിവാസി ഗ്രാമത്തിൽ നിന്നുള്ള ഒരു പെൺകുട്ടിയായിരുന്നു ശബരി.
കൃഷ്ണ ദത്ത് ജി പറയുന്നതനുസരിച്ച് അവർ അറിവ് തേടി, ധർമത്തിന്റെ അർഥം അറിയാൻ ആഗ്രഹിച്ചുk.
രാമായണ കഥാപാത്രമായ ശബരിയെക്കുറിച്ച് ആത്മകഥ
നിഷ്കളങ്ക ഭക്തിയിലൂടെയും അതിലെ നിരന്തര സാധനയിലൂടെയും ശരിയായ സമർപ്പണത്തിലൂടെയും ഈശ്വരസാക്ഷാത്കാരം നേടാമെന്നതിൻ്റെ ഉത്തമോദാഹരണമാണ് ശബരി.
അവലംബം {{ citation }} :  CS1 maint: extra punctuation ( link ) ബാഹ്യ ലിങ്കുകൾ Lord Rama only thirsted for the Prema of Shabri Ji by Brig. Partap Singh Ji Jaspal (Retd.)
ഹെംസുത്ത് ഇംഗ്ലീഷ് വിലാസം https://ml.wikipedia.org/wiki/Hemsut
പുരാതന ഈജിപ്ഷ്യൻ മതവിശ്വാസപ്രകാരം ഭാഗ്യം, വിധി, സംരക്ഷണം എന്നിവയുടെ ദേവിമാരാണ് ഹെംസുത്ത് (ഇംഗ്ലീഷ്: Hemsut ) അഥവാ ഹെമൂസേത് (ഇംഗ്ലീഷ്: Hemuset ) .
ഈജിപ്ഷ്യൻ വിശ്വാസത്തിലെ ആത്മാവ് എന്ന സങ്കല്പമായ കാ-യുമായി ഹെംസുത്ത് ബന്ധപെട്ടിരിക്കുന്നു.
പുരുഷരൂപത്തിലുള്ള കായുടെ സ്ത്രീ രൂപമായും ഹെംസുത്തിനെ കരുതാറുണ്ട്.
എല്ലാ സൃഷ്ടികൾക്കും നിദാനമായ ജലത്തിന്റെ സർഗ്ഗശക്തിയുടെ വ്യതിരൂപമായും ഹെംസുത്തിനെ വിശേഷിപ്പിക്കുന്നു.
മെംഫൈറ്റ് വിശ്വാസപ്രകാരം താ(Ptah) യാണ് ഹെംസുത്തിനെ സൃഷ്ടിച്ചത്.
ഹെക്ടർ ബെർലിയോസ് ഇംഗ്ലീഷ് വിലാസം https://ml.wikipedia.org/wiki/Hector_Berlioz Crop of a carte de visite photo of Hector Berlioz by Franck, Paris, ca.
ഹെക്ടർ ബെർലിയോസ് ( pronounced [ɛktɔʁ bɛʁˈljoːz ] ; ഡിസംബർ 11 1803 – മാർച്ച് 8 1869) കാല്പനികത കാലഘട്ടത്തിലെ ഒരു ഫ്രഞ്ച് സംഗീതജ്ഞനായിരുന്നു.
കാല്പനികതയുടെ വികസനത്തിന് (Romanticism) ആക്കം നൽകിയ അദ്ദേഹത്തിന്റെ രചനകളിൽനിന്നും പ്രചോദനം ഉൾക്കൊണ്ടവരിൽ റിച്ചാർഡ് വാഗ്നർ നിക് കൊളായി റിംസി-കോരസക്കോവ്,ഫ്രാൻസ് ലിസ്റ്റ്, റിച്ചാർഡ് സ്റ്റ്രോസ്സ്, ഗുസ്താവ് മാൽഹർ എന്നിവർ ഉൾപ്പെടുന്നു..
സിംഫണി ഫന്റാസ്റ്റിക്(1830), റിക്വിയെം(1837) എന്നിവ അദ്ദേഹത്തിന്റെ പ്രശസ്തരചനകളാണ്.
തെക്ക് കിഴക്കൻ ഫ്രാൻസിലെ ഗ്രെനോബ്ല് എന്ന നഗരത്തിന് സമീപമായാണ് അദ്ദേഹം ജനിച്ചത്.
പിതാവ് ലൂയിസ് ജോസഫ് ബെർലിയോസ്' പ്രശസ്തനായ ഭിഷഗ്വരനായിരുന്നു.
പന്ത്രണ്ടം വയസ്സിൽ അദ്ദേഹം സംഗീതാഭ്യാസം തുടങ്ങി.
1821-ൽ 18ആം വയസ്സിൽ പാരിസിലേക്ക് വൈദ്യശാസ്ത്രപഠനത്തിനായി പോയെങ്കിലും ആ വിഷയത്തിലെ താല്പര്യക്കൂറവ് കാരണം മൂന്നു വർഷത്തിനു ശേഷം വൈദ്യശാസ്ത്രപഠനം ഉപേക്ഷിച്ചു അവലംബം ↑ baptised Louis-Hector Berlioz , See MacDonald, "Berlioz, (Louis-)Hector", New Grove , 2:581.
↑ Blas Matamoros – "Hector Berlioz: Un genio Francés", essay edited by Grupo Santillana and La Nación, Buenos Aires, 2004 ↑ ↑
ഹെക്ടർ മക്ലെനൻ ഇംഗ്ലീഷ് വിലാസം https://ml.wikipedia.org/wiki/Hector_MacLennan
ഒരു സ്കോട്ടിഷ് ഗൈനക്കോളജിസ്റ്റായിരുന്നു സർ ഹെക്ടർ മക്ലെനൻ FRCP FRCPGlas FRCOG (1 നവംബർ 1905 - 6 ജനുവരി 1978).
1965-ലെ ജന്മദിന ബഹുമതികളിൽ (എലിസബത്ത് രാജ്ഞിയുടെ പല കോമൺ‌വെൽത്ത് രാജ്യങ്ങളിലും ആ രാജ്യങ്ങളിലെ പൗരന്മാരുടെ നല്ല പ്രവർത്തനങ്ങൾക്ക് പ്രതിഫലം നൽകുന്നതിനും ഉയർത്തിക്കാട്ടുന്നതിനുമുള്ള വിവിധ ഓർഡറുകളും ബഹുമതികളും) നൈറ്റ് പദവി ലഭിച്ചു.
1967 മുതൽ 1969 വരെ റോയൽ സൊസൈറ്റി ഓഫ് മെഡിസിൻ (ലണ്ടൻ ആസ്ഥാനമായി പ്രവർത്തിക്കുന്ന യുണൈറ്റഡ് കിംഗ്ഡത്തിലെ ഒരു മെഡിക്കൽ സൊസൈറ്റി) പ്രസിഡന്റായിരുന്നു.
അദ്ദേഹത്തിന്റെ മകൻ, റോബർട്ട്, റോഗാർട്ടിലെ ബാരൺ മക്ലെനൻ എന്ന പേരിൽ അറിയപ്പെട്ടു.
അദ്ദേഹത്തിന്റെ മകൾ പ്രശസ്തയായ എലിസബത്ത് മക്ലെനൻ ആയിരുന്നു.
ഹെംലോക്ക് തടാകം ഇംഗ്ലീഷ് വിലാസം https://ml.wikipedia.org/wiki/Hemlock_Lake
ഹെംലോക്ക് തടാകം ഫിംഗർ തടാകങ്ങളിലെ വലിപ്പം കുറഞ്ഞ ഒരു തടാകമാണ് .
റോച്ചെസ്റ്റർ നഗരത്തിന് തെക്കുഭാഗത്ത് ന്യൂയോർക്ക് സംസ്ഥാനത്തെ ലിവിംഗ്സ്റ്റൺ കൗണ്ടിയിൽ ഭൂരിഭാഗവും സ്ഥിതിചെയ്യുന്ന ഈ തടാകത്തിൻറെ ഒരു ഭാഗം ഒണ്ടാറിയോ കൗണ്ടിയിലേക്കു കൂടി വ്യാപിച്ചുകിടക്കുന്നു.
തടാകത്തിന്റെ സെനെക പേരായ ഓ-നെഹ്-ഡാ ടെ-കാർ-നെ-ഒ-ഡി എന്നതിന്റെ വിവർത്തനമാണ് ഹെംലോക്ക് എന്നത്.
ഏഴ് മൈൽ (11 കിലോമീറ്റർ) നീളവും ഏകദേശം 0.5 മൈൽ (0.80 കിലോമീറ്റർ) വീതിയുമുള്ളതാണ് ഹെംലോക്ക് തടാകം.
1,800 ഏക്കർ (7 ചതുരശ്ര കിലോമീറ്റർ) ഉപരിതല വിസ്തീർണ്ണമുള്ള ഇതിന്റെ പരമാവധി ആഴം 91 അടിയും (28 മീ) ശരാശരി ആഴം 45 അടിയുമാണ് (14 മീറ്റർ).
തടാകം റോച്ചെസ്റ്റർ നഗരത്തിലെ ഒരു പ്രധാന ജലസ്രോതസ്സായതിനാൽ തീരദേശ വികസനം ഇവിടെ പരിമിതപ്പെടുത്തിയിരിക്കുന്നതു കൂടാതെ ബോട്ടുകളുടെ നീളം 16 അടിയിൽ കൂടുതലാകാനും അവയുടെ ഔട്ട്‌ബോർഡ് മോട്ടോറുകൾ 10 കുതിരശക്തിയിൽ കൂടുതലാകാനും പാടില്ല എന്നാണ് നിഷ്കർഷിച്ചിരിക്കുന്നത്.
അതുപോലെതന്നെനീന്തൽ അനുവദനീയവുമല്ലാത്ത ഒരു  തടാകമാണിത്.
തടാകത്തിന്റെ സവിശേഷത ഇവിടെയുള്ള കരഭൂമിയാൽ ചുറ്റപ്പെട്ട ജലത്തിൽ വളരുന്ന സാൽമൺ മത്സ്യമാണ്.
കൂടാതെ, തടാകത്തിൽ റെയിൻബോ ട്രൗട്ട് , തവിട്ടു ട്രൗട്ട് , ലേക്ക് ട്രൗട്ട് , സ്മോൾ‌മൗത്ത് ബാസ് , ലാർജ് ‌മൗത്ത് ബാസ് , റോക്ക് ബാസ് , ചെയിൻ പിക്കറൽ , ബ്രൌൺ ബുൾ‌ഹെഡ് , യെല്ലോ പെർ‌ച്ച്, വാലിയേ, ബ്ലാക്ക് ക്രാപ്പി എന്നീ മത്സ്യയിനങ്ങളും ഉൾപ്പെടുന്നു.
1770 കളുടെ അവസാനം വരെ തടാകവും പരിസര പ്രദേശങ്ങളും ഉപയോഗിച്ചിരുന്ന സെനേക്ക വർഗ്ഗക്കാർ തടാകത്തിന്റെ തെക്കേയറ്റം വേട്ടയാടലിനും മീൻപിടുത്തത്തിനു മായി ഉപയോഗിച്ചിരുന്നു.
1779 സെപ്റ്റംബറിൽ സള്ളിവൻ പര്യവേഷണത്തിന്റെ ഭാഗമായി ജനറൽ ജോൺ സള്ളിവനും സൈന്യവും തദ്ദേശീയരെ തടാക മേഖലയിൽനിന്ന് പുറത്താക്കി.
അവലംബം ↑ ↑ ↑ ↑ {{ citation }} :  CS1 maint: unrecognized language ( link ) ↑ ↑
ഹൃദ്രോഗം ഇംഗ്ലീഷ് വിലാസം https://ml.wikipedia.org/wiki/Heart_disease ഹൃദയത്തിന്റെ രേഖാചിത്രം-അറകളും വൻ ധമനികളും രേഖപ്പെടുത്തിയിരിക്കുന്നു.
ഹൃദയത്തിനെ ബാധിക്കുന്ന എല്ലാത്തരം രോഗങ്ങൾക്കും പറയുന്ന പേരാണ് ഹൃദ്രോഗം എന്നത്.
എന്നിരുന്നാലും ഹൃദയ ധമനികൾ അടഞ്ഞുണ്ടാകുന്ന കൊറോണറി കാർഡിയാക് അസുഖങ്ങളെയാണ് നമ്മൾ ഹൃദ്രോഗം എന്നു കൂടുതലായും ഉപയോഗിച്ചുവരുന്നത്.
ഇതു കൂടാതെ മറ്റൊരു കാരണം ഹൃദയാഘാതം‍ ആണ്.
ഈ ലേഖനത്തിൽ എല്ലാ രോഗങ്ങളെയും ഹൃദ്രോഗം എന്നു പറയുന്നില്ല.
മറിച്ച് അതത് രോഗങ്ങൾക്ക് അതത് പേരു കൊടുക്കാൻ ശ്രമിച്ചിട്ടുണ്ട് ചരിത്രം
ചരിത്രം രേഖപ്പെടുത്തുന്നതിനു മുന്നേ തന്നെ ഹൃദ്രോഗം മനുഷ്യനെ ബാധിച്ചിരുന്നിരിക്കണം.
എന്നാൽ ആധികാരികമായി ഹൃദയെത്തെയും രോഗങ്ങളേയും കുറിച്ച് രേഖപ്പെടുത്തിയിരിക്കുന്നത് വളരെ ശേഷമാണ്‌.
ഈജിപ്തിലെ പാപ്പൈറസ് ചുരുളുകളിലാണ്‌ ഹൃദയത്തെപറ്റിയുള്ള ആദ്യത്തെ പരാമർശം കാണുന്നത്.
ശരീരത്തിന്റെ മധ്യഭാഗത്തുള്ളതായും എല്ലാ ഭാഗങ്ങളിലേക്കും രക്തം അയക്കുന്നതായുമായ ഒരു അവയവമായി അവർ ഹൃദയത്തെ ചിത്രീകരിച്ചിരിക്കുന്നു.
അവർ നാഡീസ്പന്ദനം അളക്കുന്ന പതിവും തുടങ്ങിയിരുന്നു.
ഇത് ക്രിസ്തുവിന്‌ 5000 വർഷങ്ങൾക്ക് മുൻപാണ്‌.
ക്രിസ്തുവിന്‌ 3000 വർഷങ്ങൾ മുൻപ് രചിക്കപ്പെട്ട ആയുർവേദത്തിൽ ഹൃദയത്തെപറ്റിയുള്ള പാഠങ്ങൾ ഉണ്ട്.
ഗാലനും ഹിപ്പോക്രാറ്റസും 12ആം നൂറ്റാണ്ടിലെ ഒരു ചുവർചിത്രം- അനാഗ്നി, ഇറ്റലി
ഹൃദയത്തെ പറ്റി വീണ്ടും കൂടുതലായി പഠിച്ചത് ക്രിസ്തുവിന് 500 വർഷങ്ങൾക്ക് മുൻപ് ജീവിച്ചിരുന്ന ഹിപ്പോക്രേറ്റസ് ആണ്‌.
അദ്ദേഹത്തെ ആധുനിക വൈദ്യശാസ്ത്രത്തിന്റെ പിതാവായാണ്‌ അംഗീകരിച്ചിരിക്കുന്നത്.
അദ്ദേഹത്തിന്റെ ശിഷ്യന്മാർ എഴുതിയ പുസ്തകങ്ങൾ ഏതാണ്ട് 1000 വർഷങ്ങളോളം വൈദ്യശാസ്ത്രത്തിന്റെ ആധാരമായിരുന്നു.
ഏതാണ്ട് ഇതേ സമയത്ത് ഇന്ത്യയിൽ ജീവിച്ചിരുന്ന ചരകൻ ഹൃദയത്തെക്കുറിച്ച് തന്റെ ഗ്രന്ഥത്തിൽ വിവരിക്കുന്നുണ്ട്.
മനസ്സിന്റെ ഉറവിടമാണ്‌ ഹൃദയം എന്നാണ്‌ ആദ്യകാലങ്ങളിൽ എല്ലാവരും ധരിച്ചിരുന്നതെന്ന് ഗ്രന്ഥങ്ങളിൽ നിന്ന് വ്യക്തമാവും.
129-199 വരെ ജീവിച്ചിരുന്ന ഗാലൻ (ക്ലാഡിയുസ് ഗലേനിയുസ്) ആണ്‌ സിരാവ്യൂഹങ്ങളെക്കുറിച്ചും ധമനികളെക്കുറിച്ചും തിരിച്ചറിഞ്ഞത്.
വ.1628 വില്യം ഹാർ‌വി രക്ത ചംക്രമണം കണ്ടു പിടിക്കുന്നതു വരെ ഗാലന്റെ ഗ്രന്ഥങ്ങളെ ആസ്പദമാക്കിയാണ്‌ വൈദ്യശാസ്ത്രത്തിൽ ചികിത്സകൾ ചെയ്തിരുന്നത്.
1667-1761 ജീവിച്ചിരുന്ന റവ.
സ്റ്റീഫൻ ഹേൽസ് എന്ന ശാസ്ത്രജ്ഞൻ കഴുതയുടെ കഴുത്തിലെ ധമനിയിൽ കുഴൽ ഘടിപ്പിച്ച് രക്തസമ്മർദം അളന്നുവെങ്കിലും കൃത്യമായി ഇത് ചെയ്തത് 1877-1917 ൽ ജീവിച്ചിരുന്ന ജൂൾസ് മാറി യാണ്‌.
കുതിര യുടെ ഹൃദയത്തിലേക്ക് കുഴൽ കടത്തിയാണ്‌ ഇത് അദ്ദേഹം ചെയ്തത്.
1897 ൽ റേഹ്ന് എന്ന ജർമ്മൻ അപകടത്തിൽപ്പെട്ട് ഹൃദയത്തിനുണ്ടാകുന്ന മുറിവുകൾ തുന്നി ശരിയാക്കാമെന്ന് തെളിയിച്ചു.
1923 -ൽ ബോസ്റ്റണിൽ എലിയട്ട് കട്ട്ലർ എന്ന സർജൻ 12 വയസ്സുള്ള ഒരു പെൺകുട്ടീയുടെ ഹൃദയ‍വാൽവിലേക്ക് കത്തി ഇറക്കി അതിന്റെ വലിപ്പം കൂട്ടി.
ഹൃദയ വാൽവുകൾക്കുണ്ടാവുന്ന ചുരുങ്ങലിന് ലോകത്ത് ആദ്യമായി ചെയ്ത ശസ്ത്രക്രിയ അതായിരുന്നു.
ഹൃദ്രോഗനിശ്ചയത്തിന് ഇന്ന് ഇ.
സി.ജി. എന്ന പോലെ 1900 കളിൽ പോളിഗ്രാഫ് ആണ് ഉപയോഗിച്ചിരുന്നത്.
(ഇന്ന് പോളിഗ്രാഫ് ക്രിമിനൽ കേസുകളിൽ മറ്റും ഉപയോഗിച്ചു വരുന്നു) എന്നാൽ ഡച്ചുകാരനായ വില്യം ഐന്ഥോവൻ എന്ന ശാസ്ത്രജ്ഞൻ ഇ.
സി.ജി. കണ്ടു പിടിച്ചതോടെ ഹൃദ്രോഗത്തെ അറിയുന്നതിനുള്ള സാധ്യത പതിന്മടങ്ങ് എളുപ്പമായിത്തീർന്നു.
ഫോർസ്മാൻ എന്ന ജർമ്മൻ വൈദ്യശാസ്ത്രജ്ഞൻ എക്സ്-റേ നോക്കി സ്വന്തം ശരീരത്തിലെ ഒരു സിര വഴി ചെറിയ ഒരു റബ്ബർ ട്യൂബ് കയറ്റി ഹൃദയം വരെ എത്തിച്ചു കത്തീറ്ററൈസേഷൻ സാദ്ധ്യമാണെന്ന് തെളിയിച്ചു.
പിന്നീട് ഈ വിഭാഗം വളർന്നത് 1950കളിൽ അമേരിക്കൻ ശാസ്ത്രജ്ഞനായ ആന്ദ്രേ കൂർനാൻഡിൻറെ കഴിവിലൂടെയാണ്.
ഇത്തരം സൂക്ഷ്മക്കുഴലുകൾ വഴി മരുന്നുകൾ ഹൃദയത്തിലെത്തിച്ച് അതിന്റെ എക്സ്-റേ പടം എടുക്കുന്നത് പതിവാക്കിയത് അമേരിക്കയിലെ ക്ലീവ്‍ലൻറ് ക്ലിനിക്കിലെ ഡോ. മാസൺ സോൺസ് ആണ്.
ഇതിനുശേഷമാണ് ഹൃദയാഘാതത്തിനുള്ള ശരിയായ കാരണം കണ്ടുപിടിക്കപ്പെടാനും ബൈ‍പാസ് ശസ്ത്രക്രിയകൾ ചെയ്തു തുടങ്ങാനും സാധിച്ചത്.
അതേ ആശുപത്രിയിലേ അർജന്റീനക്കാരനായ സർജൻ റീനേ ഫാ വളോറോ ആണ് 1967-ല് ആദ്യത്തെ ബൈപ്പാസ് ശസ്ത്രക്രിയ ചെയ്തത്.
ജോൺ ഗിബ്ബൺ എന്ന മറ്റൊറു സർജൻ ഹൃദയപ്രവർത്തനം നിർത്തി വച്ച്, ഹാർട്ട്-ലങ് മെഷീൻ ഉപയോഗിച്ച് ഹൃദയം തുറന്നുള്ള ശസ്ത്രക്രിയകൾ ചെയ്തു.
1960കളിൽ മനുഷ്യൻറെ ഹൃദയവാൽവ് മാറ്റി പകരം ലോഹവാൽവ് പിടിപ്പിക്കാമെന്ന് തെളിയിച്ചു.
1967-ല് ദക്ഷിണാഫ്രിക്കയിലെ ഗ്രൂട്ട്‍‍ഷർ ആശുപത്രിയിൽ വച്ച് ക്രിസ്ത്യൻ ബെർണാഡ് എന്ന സർജൻ ലോകത്തെ ആദ്യത്തെ ഹൃദയം മാറ്റിവക്കൽ ശസ്ത്രക്രിയ നടത്തി.